William Joseph McDonald

**William Joseph McDonald** (født 17. juni 1904 i Kilkenny i Irland i Storbritannia og Irland, død 7. januar 1989 i San Francisco i USA) var en irsk-amerikansk katolsk hjelpebiskop i Washington D.C. og deretter i San Francisco.

## Liv og virke
### Prest
William Joseph McDonald studerte filosofi og katolsk teologi ved *St. Kieran's College* i Kilkenny i Irland. Han ble ordinert til prest for erkebispedømmet San Francisco den 10. juni 1928 i *St. Mary's Cathedral* i Kilkenny av biskopen av Ross, James J. Roche.

McDonald arbeidet først i menighetstjeneste. Deretter fortsatte han studiene ved Catholic University of America i Washington, D.C., hvor han tok en mastergrad og en doktorgrad i teologi. William Joseph McDonald ble senere professor ved *Catholic University of America* og rektor i 1957. Fra 1960 til 1963 var McDonald også president for *International Federation of Catholic Universities* og redaktør for New Catholic Encyclopedia.
### Hjelpebiskop i Washington
Den 17. mars 1964 utnevnte pave Paul VI ham til titulærbiskop av *Aquae Regiae* og hjelpebiskop av Washington. Den apostoliske delegaten til USA, erkebiskop Egidio Vagnozzi, ordinerte ham til biskop den 19. mai samme år; medkonsekrerende var erkebiskop Patrick Aloysius O'Boyle av Washington og erkebiskop Joseph Thomas McGucken av San Francisco. 

Som hjelpebiskop forble William Joseph McDonald rektor ved *Catholic University of America* (CUA) frem til 1967. 

Biskop McDonald deltok i den tredje og fjerde sesjon i Det andre Vatikankonsil.

Den 17. april 1967 informerte McDonald fader Charles Curran, en teolog ved *CUA School of Theology*, om at CUAs styre hadde stemt for å avskjedige ham. Curran hadde alarmert konservative medlemmer av styret, blant dem erkebiskopen av Philadelphia, John Joseph Krol, med sine liberale synspunkter på seksualetikk og kunstig prevensjon.

Currans avskjedigelse ble møtt med sinne av fakultetet og studentene. Fakultetet hadde vært irritert over universitetets restriksjoner; de hadde tidligere krevd at rektorstillingen skulle avskaffes, og erstattes av en sekulær president. I løpet av få dager hadde alle fakultetene ved CUA gått til streik. Da styret revurderte sin beslutning, sluttet McDonald seg til en gruppe styremedlemmer som ønsket å gjenansette Curran. Den 24. april ga styret seg, og Curran ble gjenansatt. Da McDonald trakk seg fra CUA noen måneder senere, ble han erstattet av en president.

### Hjelpebiskop i San Francisco
Den 26. juli 1967 utnevnte Paul VI ham til hjelpebiskop av San Francisco.

Den 5. juni 1979 aksepterte pave Johannes Paul II biskop William Joseph McDonalds avskjed.

Han døde av et hjerteslag inSan Francisco den 6. januar 1989, i en alder av 84 år. Han ble gravlagt på *Holy Cross Catholic Cemetery* i Colma i California.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Erkebiskop Egidio Vagnozzi (1912-1975) *1949
* Biskop *William Joseph McDonald*  (1904-1989) *1964

## Referanser